CELEX: C2005/257/28
Language: et
Date: 2005-10-15 00:00:00
Title: Kohtuasi T-303/05: 3. augustil 2005 esitatud hagi — ACEA Electrabel Produzione S.p.A. versus Euroopa Ühenduste Komisjon

15.10.2005   
            
            
               ET
            
            
               Euroopa Liidu Teataja
            
            
               C 257/14
            
         3. augustil 2005 esitatud hagi — ACEA Electrabel Produzione S.p.A. versus Euroopa Ühenduste Komisjon
   (Kohtuasi T-303/05)
   (2005/C 257/28)
   Kohtumenetluse keel: itaalia
   Pooled
   Hageja: ACEA Electrabel Produzione S.p.A., asukoht Rooma (Itaalia), esindajad: Avvocato Luca G. Radicati di Brozolo, Avvocato Massimo Merola, Avvocato Chiara Bazoli, Avvocato Fabrizio D'Alessandri.
   Kostja: Euroopa Ühenduste Komisjon.
   Hageja nõuded:
   
               —
            
            
               tühistada komisjoni 16. märtsi 2005. aasta otsus abi kohta kasvuhoonegaaside heite vähendamiseks alternatiivenergiaallikate ja energia säästmise abil (riigiabi nr C 35/03), osas, mis määratleb Torino-Mezzocammino piirkonna kaugküttesüsteemi ehitamise rahastamismeetme riigiabina ja lükkab edasi abi andmise kuni Itaalia on tõendanud 5. juuni 2002. aasta otsusega 2003/193/EÜ endiste munitsipaalettevõtjate maksusoodustuste kohta ebaseaduslikuks ja vastuolevaks tunnistatud abi ACEA poolse tagasimaksmise;
            
         
               —
            
            
               mõista käesoleva menetlusega seotud kohtukulud välja Euroopa Ühenduste Komisjonilt.
            
         Õiguslikud alused ja peamised argumendid
   Käesolevas asjas on hagejaks Electrabel SA ja ACEA poolt kontrollitav äriühing. Täpsemalt on tegu ühega Electrabel'i ja ACEA poolt gaasi ja elektrienergia valdkonnas tegutsemiseks loodud ühisettevõtte — valdusettevõtja ACEA Electrabel Holding SpA — kontrollitavatest äriühingutest.
   Hagi esitati 16. märtsi 2005. aasta otsuse peale, millega komisjon lõpetas EÜ artikli 88 lõike 2 alusel algatatud ühenduse õigusega kokkusobivuse hindamise menetluse Lazio maakonna poolt Rooma lähedal asuva Torino-Mezzocammino piirkonna kaugküttesüsteemi laiendamiseks antud toetuse suhtes (riigiabi nr C-35/03, endine NN 90/2002).
   Hageja palub Euroopa Ühenduste Esimese Astme Kohtul tunnistada otsus tühiseks osas, mis määratleb Torino-Mezzocammino piirkonna kaugküttesüsteemi ehitamise rahastamismeetme riigiabina ja lükkab edasi abi andmise kuni Itaalia on tõendanud edasilükkamise osas 5. juuni 2002. aasta otsusega 2003/193/EÜ endiste munitsipaalettevõtjate maksusoodustuste kohta (“maksusoodustuste otsus”) ebaseaduslikuks ja vastuolevaks tunnistatud abi ACEA poolse tagasimaksmise.
   Hagi põhineb eelkõige järgmistel peamistel alustel:
   
               a)
            
            
               käsitletav meede ei kujuta endast riigiabi, kuna ta ei mõjuta konkurentsi ega kahjusta mingil moel ühendusesisest kaubandust. Tegelikult piirdub tema mõju siseriikliku tasandiga, kuna meetme eesmärgiks on subsideerida projekti (Rooma lähedal asuva kvartali küttesüsteemi ehitamine), millest on kasu piiratud arvule kasutajatele piiratud osal Itaalia territooriumist, täpsemalt ainuüksi suurlinna eeslinnaalal;
            
         
               b)
            
            
               toetuse saaja (st hageja) ei ole maksusoodustuste otsusega antava abi saaja (st ACEA) ega moodusta viimasega ühte õiguslik-majanduslikku üksust, mistõttu abi andmise edasilükkamise otsus näib õigustamatu;
            
         
               c)
            
            
               isegi kui jätta kõrvale eksimus saaja määratlemisel ja lugeda ACEA kõnealuse abi tegelikuks saajaks (mis nii ei ole), ei tundu kohtuotsuse Deggendorf
                   (1) kohaldamine käesoleval juhul asjakohane. Komisjon ei ole tõendanud, et nimetatud kohtuotsusest tuletatavatest põhimõtetest tulenevad meetme/abi andmise edasilükkamiseks vajalikud tingimused (eelkõige eelnevate meetmete kumulatiivne mõju koos uute meetmetega) oleks täidetud.
            
         
      (1)  Esimese Astme Kohtu 13. septembri 2003. aasta otsus liidetud kohtuasjades T-244/93 ja T-486/93: TWD v. komisjon (EKL 2003, lk II-2265), Euroopa Kohtu poolt kinnitatud 15. mai 1997. aasta otsuses kohtuasjas C-355/95 (EKL 1997, lk I-2549).